section_heading: Radnja
paragraph_text: U Sunagakuri, Naruto se upravo budi nakon Pakkunovog izvještaja Kakashiju. Kakashi Pakkunu zadaje još jednu zapovijed, nakon čega on odlazi, te Narutu kaže dobru vijest. Kankuro, koji još uvijek leži u krevetu, od Temari također doznaje vijest i odluči poći s Timom Kaqkashi u potjeru, što mu ona izbije iz glave te obeća da će ona sama ići s njima. Na polasku Tima Kakashi i Temarine skupine iz sela, međutim, dolazi ninja i priopći im da je vrhovno vijeće odlučilo ostaviti sve ninje u selu, kako druga skrivena sela ne bi saznala za Sunagakurin poraz i sadašnju slabost. Temari se protivi toj naredbi, govoreći kako bi barem jedan Sunagakurin ninja trebao poći u potragu za svojim vlastitim Kazekageom, no odluči ostati nakon što se pojavi Chiyo i odluči poći s njima. Tim Kakashi, zajedno s Chiyo, konačno krene iz sela u potjeru za Akatsukijem. Na putu od nje saznaju neke detalje o repatim zvijerima, zvanima još i bijū, o tome kako svaka ima različit broj repova po kojem i sama dobiva naziv te o jinchūrikijima u kojima se nalaze.